
Нужди и очаквания на бизнеса към професионалното образование и обучение по текстил и облекло


1. Въведение

Актуална на европейско и национално ниво, темата за заетостта на младите хора включва широк спектър от фактори, определящи активното и успешното им включване на пазара на труда. Висококачественото професионално образование и обучение (ПОО) е един от факторите, които играят ключова роля за осъществяване на прехода от образование към работно място. Дуалната система на обучение (комбиниране на училищно образование с опит и практика, придобити на работно място) е една от успешните практики за интегриране на младите хора на пазара на труда и фактор за поддържане на ниска младежка безработица. С оглед на предизвикателствата пред младите хора на пазара на труда развитието на идеята за обучение чрез работа е една от необходимите стъпки за преодоляване на дефицита на знания и умения и за улесняване на прехода от обучение към заетост.
Изследванията и практиката дават достатъчно доказателства за значението на първоначалната заетост, свързана с програмите за стажуване/ чиракуване за улесняване на пригодността за заетост на следващите етапи в живота. В условията на бързо развиваща се икономика, естеството на повечето работни места в икономиката непрекъснато се развива. Това развитие означава, че знанията и уменията, които работникът първоначално е придобил в системата на ПОО и общото образование, могат да не са вече актуални с промяната на работните места. Тези въпроси трябва да бъдат разглеждани през призмата на "ученето през целия живот", тема, която не бива да бъде забравяна в днешните дискусии за професионалното образование и обучение. Ученето през целия живот акцентира върху необходимостта хората да продължат да инвестират в развитието на компетентности през целия си живот. То може да осигури необходимата адаптивност и гъвкавост на пригодността за заетост през целия жизнен цикъл на човека.
В рамките на проекта „Добри практики на дуалното обучение в шевната индустрия” № 2014-1-BG01-KA201-001515, който се финансира от Европейската комисия по програма „Еразъм+” и се изпълнява от 4 партньорски организации от България, Германия и Австрия бяха проведени срещи с работадатели от сектор текстил и облекло, беше разгледана Наредба № 1 от 8.09.2015 г. за условията и реда за провеждане на обучение чрез работа (дуално обучение), издадена от министъра на образованието и науката, обн., ДВ, бр. 70 от 11.09.2015 г., влязла в сила от 11.09.2015 г. и бяха анкетирани 20 мениджъри на предприятия. 
Налага се мнението, че бизнесът настоява за спешна образователна реформа и въвеждане на дуалното обучение, с което ще се преодолее недостигът на специалисти, необходими за шивашкия бранш у нас, тъй като в момента има огромно несъответствие между потребностите на бизнеса и завършващите средните учебни заведения. Според представителите на бизнеса учениците в професионалните училища / гимназии получават достатъчно добра теоретична подготовка, но практическите им умения са недостатъчни, което налага допълнително обучение при назначаването им на работа, за да придобият необходимите умения за извършване на дейността, за която са наети. Този факт пречи на бързото и пълноценно включване на младите хора, завършили професионално образование, в трудовия процес и стопанската дейност на фирмата, прави ги по-скоро „луксозна“ и рискова, отколкото печеливша инвестиция за фирмата.
Все повече се налага изводът, че е необходимо значително увеличаване не само на дела на практически ориентираното обучение в професионалните гимназии, но и създаване на условия за повишаване на ефективността на провежданите учебни и производствени практики. Често споделяно мнение в средите на бизнеса е, че учителите в професионалните гимназии трябва да преподават теоретичните предмети, а в по-голяма си част практическото обучение да се провежда в реални условия с помощта на компетентни служители от фирмата – професионалисти с висока квалификация. Още повече, че в голяма част от професионалните гимназии липсват условия за пълноценно провеждане на практики на учениците в реална производствена среда. До момента в шивашкия бранш представители на бизнеса могат да участват като „реални обучаващи“ и консултанти само при провеждане на производствената практика на учениците, което е неприемливо кратък период от време (2 седмици).
Голяма част от работодателите считат, че в полза на учениците ще бъде обучение, което изцяло (като теория и практика) се провежда в производствени условия или в друг вариант – част от специфичната за професията / специалността теория е ангажимент на специалисти от производството.
Друг проблем представлява осигуряването на работни места за провеждане на практическото обучение. Фирмите отказват провеждане на производствена практика с аргумента, че в някаква степен такова обучение затруднява нормалния производствен ритъм и ангажира част от квалифицирания
персонал. Затова има и случаи, в които някои фирми приемат ученици за практическо обучение, но ги използват за изпълнение на неквалифицирани или обслужващи дейности, от които учениците не получават необходимия им практически опит по дадената професия. Така се обезсмисля идеята за добиване на практически опит на реално работно място.
Практическото обучение на реално работно място с помощта на наставник се разглежда от страна на бизнеса като особено актуално. Наставничеството като механизъм за споделяне на опит между две страни, при които едната винаги е с по-висок статус, е градивно партньорство. Чрез него се поощрява и таланта на всеки индивид и се насочва към използване на целия му потенциал. В наставничеството е заложена идеята за превръщане на получените знания в умения. Така след края на обучението учениците не само ще знаят, но и ще могат да се справят с поставените им задачи.
При проведените срещи с работодатели от сектор текстил и облекло се чуха различни мнения – от абсолютно отричане на ангажиментите на работодателите в процеса на обучение на младите хора, до пълна подкрепа на въвеждане на системата на дуалното обучение:
„Дуалната система на обучение е доказала своя принос за намаляване на младежката безработица в редица европейски страни и безспорно въвеждането й в България би имало положителен ефект както за повишаване адаптивността на младите хора на пазара на труда, така и за подготовката на кадри според нуждите на бизнеса. Създадена е до голяма степен законодателната основа за това, а социалните партньори също подкрепят идеята. Този вид схеми в момента се разглеждат като път, който улеснява достъпа до пазара на труда, а комбинацията от теоретични и практически умения, придобити в предприятията, обикновено се разглежда като полезна както за предприятия, така и за учениците в ПОО. Също така, практиката показва, че схеми от този тип са по-ефективни в сравнение с обучението, изключително базирано в училищата, на същото равнище на обучение и води до увеличаване на възможностите за заетост в началото на трудовия живот, улеснявайки и прехода към пълноценен трудов живот. Тези схеми са и по-чувствителни от базираното в училищата ПОО към променящото се търсене на професионални умения и компетентности. Като се имат предвид тези предимства и положителните резултати, въвеждането на дуалното обучение в България, страна в която липсват установени традиции, изглежда като желана цел от гледна точка на бизнеса. В повечето страни с добре развити дуални системи, те са подкрепени от партньорство между правителствените отдели и компаниите, както и със сътрудничество между професионалните асоциации, работодателските организации и синдикатите. Необходимо е непрекъснато усъвършенстване на системата и ясна връзка на професионалното образование и обучение с ученето през целия живот. Представените в рамките на проекта добра практики на Германия и Австрия са добра основа, която може да послужи като пример. Въпреки това, нейният трансфер и адаптиране към социалната система на друга страна е сериозно предизвикателство - буквалното й копиране не е възможно, без да бъдат отчетени националният контекст и спецификата на образователната система внашата страна.”
„Дуалното обучение е на дневен ред пред българския бизнес, който непрекъснато се оплаква от липса на хора с изградени професионални навици в различни области. Знаете, че имаме една изключително изкривена образователна система, при която всяка година бълваме няколко пъти повече специалисти по дизайн, отколкото има нужда държавата. А в същото време търсенето на шивачи, организатори на производство и инженери е много голямо. Като представител на работодателите и на бизнеса съм убеден, че това е система на принципа win-win - т.е. и двете страни печелят. След като Германия и Австрия са го направили и така са снижили младежката безработица в рамките на 3 до 5%, не виждам защо ние да не напреднем в тази област.”
„Липсата на работна ръка и застаряваща работна ръка са факт. В нашите предприятия хората на възраст между 50 и 60 години са основният гръбнак на индустрията. След още десет години нещата ще изглеждат съвсем драматично. Много предприятия ще затворят заради това, че няма кой да работи в тях, а не защото не са конкурентноспособни и не създават добър продукт. Има сериозен недостиг на кадри. Тук ние влизаме в един омагьосан кръг. Сегашните нива на заплащане не са атрактивни за привличане на работна ръка, а в същото време няма подготвени кадри. Има голямо несъответствие между това, което бълват средните училища, и потребностите на бизнеса. В това отношение ни предстои поредната среща с министъра на образованието проф. Танев. На нея ще се опитаме да уеднаквим позициите. Ние не приемаме твърдението, че ако бизнесът иска подготвени кадри, трябва да си плати за тях. Ние си плащаме във вид на данъци. Колко пъти трябва да плащаме? Училищата следва да подготвят такива кадри, от които обществото и бизнесът имат нужда. Финансирането на професионалните училища трябва да бъде пропорционално на качеството на продукцията. Трябва да се откажем от модела „парите следват ученика“. Трябва да се върнат и държавните стипендии за дефицитните специалности.”
„От законодателна гледна точка няма пречка за въвеждане на дуалното образование. Промените са направени още в 42-ото народно събрание. Тази тема не е нова за България - тя се дискутира сериозно вече няколко години. Проектът по Еразъм на СКИОТ е ключов, защото показа на практика на обществеността, на бизнеса, на социалните партньори и разбира се, на образователната система, че дуалната система всъщност ще бъде полезна и за учениците, и за страната ни. В държавите, където е въведено подобно обучение, младежката безработица е изключително нисък процент, защото кадрите, които произвежда образователната система, отговарят на потребностите на бизнеса. Това е дефицит, който ние, в България споделяме на всеки форум, но все не достигаме до вярното решение. Въвеждането означава цялостно преосмисляне на училищната мрежа, промяна в учебните програми, в план-приема. Все неща, по които трябва да се работи съвместно с бизнеса, защото идеята е практическото обучение да се провежда в реална работна среда. А всяко предприятие си има своите изисквания. Затова сме изправени пред две предизвикателства. Първо, бизнесът да бъде убеден, че трябва да участва активно за въвеждането на тази система. И второ, да бъдат убедени и мотивирани самите ученици и техните родители за ползите от включването им в системата на професионалното образование след VII клас. Един родител трябва да е наясно, че записвайки детето си в училище по дуалната система, това му дава сигурност за намиране на работа, успешна личностна и професионална реализация, доходи. В България в момента бизнесът участва в комисиите по определяне на план-приема, но не е много активен. Не мога да го виня, защото след това той не вижда ползите за себе си от тази активност. В Германия например 2/3 от обучението по дуалната система, т.е. практическата, се поема от бизнеса. Ние тук имаме възможности да се възползваме от средствата, предвидени в новата Оперативна програма “Наука и образование за интелигентен растеж”. Важно е да се каже, че учениците няма да загубят нищо от общообразователната си подготовка, защото с последните промени в закона тя е еднаква във всички училища до Х клас. В ХI и ХII клас общообразователната подготовка се свежда до 5 задължителни предмета, а всичко останало се предвижда за тясно профилиране и изучаване на професия. Всички казваме, че децата не придобиват в училище уменията, които след това ще им гарантират реализация на пазара на труда, че те не могат да започнат да работят веднага след училище. Бизнесът пък се оплаква, че няма млади кадри и трябва да се правят допълнителни квалификации и преквалификации. Ето, с дуалното обучение се дава такава възможност, без децата да губят от задължителната си общообразователна подготовка. Много е важно да се даде възможност на младите хора в последните 2 години да изучават това, с което са си избрали да продължат своята кариера и развитие.”
„Нашата задача е първо да промотираме тази система, да посочим добрите страни. Трябва да променим нагласите на обществото, на работодателите, на родителите. Да убедим децата, че това им дава възможност.”

2. Правна рамка

В рамките на Наредба № 1 от 8.09.2015 г. за условията и реда за провеждане на обучение чрез работа (дуално обучение) издадена от министъра на образованието и науката, обн., ДВ, бр. 70 от 11.09.2015 г., в сила от 11.09.2015г. са регламентирани задълженията на бизнеса като партньор за организиране и провеждане на обучението чрез работа (дуално обучение):
1. да определи броя на обучаваните, които може да приеме за практическо обучение в реална работна среда, и прави заявка за прием за обучение чрез работа (дуално обучение) в институция 
2. да осигури необходимите за обучението по материално-техническа база, финансови, човешки и други ресурси;
3. да осигури здравословни и безопасни условия на труд по време на обучението;
4. да разработи и приеме вътрешни правила на предприятието за провеждане на практическо обучение в реална работна среда;
5. да участва в разработването на критерии за подбор при приема на лица за обучение чрез работа (дуално обучение);
6. да участва в подбора при приема на лицата за обучение чрез работа (дуално учение);
7. да осигури на всеки обучаван условия за обучение в реална работна среда в съответствие с изискванията за материалната база в Държавното образователно изискване (ДОИ) за придобиване на квалификация по професията;
8. да определи наставник или наставници на всеки обучаван, а при необходимост – лице за административно съдействие на наставниците и обучаваните;
9. да осигури на учителите и преподавателите условия за обучение по нови техники и технологии, свързани с упражняването на професиите, по които провеждат практическо обучение;
10. да осигури качеството на практическото обучение в реалната работна среда;
11. да участва чрез свой представител в комисиите за провеждане на изпитите за придобиване на професионална квалификация.
Работодателят заявява писмено пред директора на училището броя на обучаваните лица, професиите и специалностите, по които да се осъществи прием за обучение чрез работа (дуално обучение). Приемът се заявява най-късно четири месеца преди началото на учебната година, в която ще започне обучението.
Работодателят сключва с учениците за целия срок на обучението по професията и специалността трудов договор по чл. 230, ал. 1 от Кодекса на труда (КТ). Трудовият договор се сключва най-късно две седмици преди началото на учебната година, в която ще започне обучението чрез работа (дуално обучение). Работодателят е длъжен да предостави на ученика преди началото на учебната година, в която ще започне обучението чрез работа (дуално обучение), документите по чл. 63, ал. 1 КТ.
Връзката между работодателя, наставника и обучаващата институция се осъществява от учител-методик по професионално образование или преподавател-методик по професионално обучение, определен от директора или ръководителя на обучаващата институция.
Практическото обучение при работодател/и в реална работна среда се провежда в предприятието под ръководството на наставник, определен от работодателя. Наставникът е работник или служител в предприятието, притежаващ професионална квалификация по професията, по която се извършва обучението, най-малко 3 години трудов стаж по същата професия и е преминал обучение за наставници, осигурено от работодателя. Наставникът вписва в дневника оценки за изпълнението на възложените задачи и постигнатия напредък. Един наставник отговаря за не повече от петима обучавани. При организиране и провеждане на практическо обучение в реална работна
среда наставникът:
1. участва в разработването и актуализирането на учебните програми по практическо обучение в реална работна среда;
2. изпълнява учебния план и учебните програми за провеждане на обучението;
3. разработва нагледни, дидактически и други материали, необходими за
обучението;
4. запознава всеки обучаван с вътрешните правила на предприятието за провеждане на практическо обучение чрез работа и провежда инструктажи по правилата за осигуряване на здравословни и безопасни условия на труд съгласно Наредба № РД-07-2 от 2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд (ДВ, бр. 102 от 2009 г.);
5. подпомага адаптацията на всеки обучаван в работната среда;
6. организира работното място за всеки обучаван с необходимата техническа и технологична документация, инструменти, машини, уреди, съоръжения и материали за безопасното изпълнение на практическото обучение;
7. демонстрира отделни елементи от процеса на работа и поставя производствени или практически задачи за изпълнение;
8. контролира изпълнението на поставените задачи, дава практически съвети по време на работа и оценява качеството на изпълнението;
9. вписва в дневника за практическото обучение данните за обучаемия и го заверява;
10. поддържа връзка с обучаващата институция чрез определения учител-методик или преподавател-методик.
Въз основа на текущите оценки наставникът и учителят-методик по професионално образование или преподавателят-методик по професионално обучение определят годишната оценка по практическото обучение в реална работна среда, която вписват с качествен и количествен показател в протокол. Годишната оценка се вписва с качествен и количествен показател в дневника за практическото обучение от наставника.
Kонтролът на организацията и провеждането на практическото обучение чрез работа в предприятието се осъществяват от работодателя или определени от него лица.

3. Общи нужди и очаквания на бизнеса към професионалното образование и обучение по текстил и облекло

При разработването на интелектуалния продукт се очертаха две групи нужди и очаквания на бизнеса към професионалното образование и обучение по текстил и облекло – общи и специфични за професията нужди.
Общите очаквания на бизнеса към професионалното образование и обучение по текстил и облекло е гарантиране на такова обучение и възпитание на обучаващите се, което да им даде възможност за справяне с професионални и извънпрофесионални ситуации. 
В съответствие с тези представи и очаквания на бизнеса към ПОО учениците/ученичките трябва: 
· Да получат стабилно професионално образование, въз основа на което да придобият способността за изграждане на нагласа към променените изисквания и за поемане на нови задачи. Така ще се разширят както полето им за действие при вземане на решения и предприемане на действия както и възможността им за свободен избор на работно място и извън границите на страната,
· В съответствие с натрупания в даденото предприятие опит да придобият знания и разбирания за взаимовръзките в тяхната професионална дейност, за да могат да навлязат в света на труда добре подотвени; 
· Да придобият умения и нагласи, които да повишат способността ми за преценка както и умението и готовността им за действие в професионалните и извънпрофесионалните области; 
· Да идентифицират възможностите и границите на личностното си развитие посредством работа и упражняване на професия, за да могат да изпълняват задачите си и да изчепят придобитите способности за продължаване на обучението си на по-високо стъпало; 
· Да бъдат в състояние да разпознават съществуващите вътрешнофирмени, правни както и икономически, екологични, социални и политически взаимовръзки; 
· Да осъзнаят напрежението между собствените искания и претенции и тези на другите хора и заобкалящата ги среда и да бъдат готови да допринесат за повече баланс и да понесат тези напрежения; 
· Да спазва принципите и мерките за предотвратяване на трудови злополуки и за охрана на труда с оглед предотвратяване увреждане на здравето и превенция на професионалните заболявания; 
· Да могат да обясняват необходимостта и възможностите за организация/оформление на трудовия процес при спазване на хуманни и ергономични принципи; 
· Да могат да описват свързаното с упражняването на съответната професия замърсяване на околната среда и мерките за предотвратяване, намаляване и респективно обезвреждане на такива замърсявания;
· Да могат да обясняват принципите и мерките за рационалното използване на различните енергии в работния процес;
· Да развиват у себе си отговорност за професионалните задачи, с които ще се занимават, както и за съвместната работа в предприятието, а така също и необходимото съзнание за качеството на производството; 
· Да допринасят за качеството на продуктите чрез качествена работа и познаването на средствата за производство и използваните методи и технологии; 
· Да могат да описват текстилните производствени материали както и да обясняват техническите и икономически взаимовръзки между производството и тяхната употреба; 
· Да използват специфични за дадената професия източници на информация и нови технологии; 
· Да използват математически и технологични знания да изпълнение на трудовите си задачи както и за по-добро разбиране на вътрешнофирмените решения по отношение на производството; 
· Да си изградят поглед върху съвкупността от изготвяне на чертеж, конструиране и обработка; 
· Посредством наблюдение на модата през призмата на социокултурни аспекти да развият у себе си отвореност да модните развития и тенденции. 
Обобщението на опита на Германия и Австрия направено в рамките на проекта, в които е развита дуалната система на обучение или има форми на обучение чрез работа постави няколко важни въпроси, които според бизнеса трябва да намерят отражение в предлаганите промени в българското законодателство:
- целевите групи - стажовете след завършено висше или средно образование за младежи до 29-годишна възраст без професионален опит по придобитата професия или специалност трябва ли да се различават от стажантските договори на тези, които се обучават, и ученето чрез работа е част от учебния процес?
- типа договор и неговите атрибути (временен договор за времетраенето на стажа)
- условия на труд, защита от съкращения
- заплащането, социалното осигуряване
- финансирането - бизнесът има различна степен на готовност за участие във финансирането на практическата част от обучението по дуалната система. Голяма част от очакванията на бизнеса са, че държавата в рамките на Оперативните програми ще поеме тази финансова тежест. Има разбира се и фирми, които са готови да финансират дуалното обучение на ученици на 100%, стига да имат гаранция, че след обучението младите хора ще останат на работа във фирмата.
- мрежата от компании, които предоставят обучение чрез работа
- ролята и функциите на институциите и социалните партньори
- осигуряване на качество
- пилотно въвеждане
- статут на обучителя, ментора, наставника на работното място, включително и неговото обучение
- права и задължения на двете страни – стажанти и работодатели
- изпити и сертификат

4. Специфични нужди и очаквания на бизнеса към професионалната подготовка на учениците в рамките на професионалното образование и обучение по текстил и облекло

Освен общите нужди и очаквания към професионалното образование и обучение по текстил и облекло бизнеса формулира и специфични очаквания за професионалната подготовка, свързани с този бранш.

4.1 Познания за текстилните материали:
· Поглед върху текстилните влакнести материали
Изисквания към характеристиките
· Финост на влакната
· Дължина на влакната
· Якост
· Способност за огъване
· Поведение при влага
Икономическо и екологично значение на количеството и обработката на влакната
· Способност за назоваване и класифициране на естествените влакна, както и за определяне на възможностите за тяхното използване 
Памук
Лен
Вълна
Коприна
· Познаване свойствата/характеристиките на естествените влакна 
Субстанция на влакната
Структура нна влакната
Свойства/характеристики на влакната
· технологични
· физиологични по отношение на облеклото
· по отношение на грижата за облеклото
· Разглеждане на взаимовръзката между структура, свойства и използване на естествените влакна -  възможности за използване
· Разглеждане напринципите за производство на химически влакна - предачни методи
· Способност за назоваване и класифициране на различни химически влакна за определяне на възможности за тяхната употреба 
Химически влакна от естествени полимери 
Химически влакна от синтетични полимери 
· Познаване на свойствата на химическите влакна
Субстанция на влакната
Структура на влакната
Свойства/характеристики на влакната
· технологични
· физиологични по отношение на облеклото
· по отношение на грижата за облеклото
· Разглеждане на взаимовръзката между структура, свойства и използване на химическите влакна
· Поглед върху модификациите навлакнестите материали
Стандарти
Нови разработки
Обозначение на суровината
· Способност за оценка на потребителската стойност на влакнести смески
естествени влакна/естествени влакна
естествени влакна/химически влакна
химически влакна/химически влакна
· Прежди
Прежди от щапелни влакна
Филаментни прежди
· Поглед върху принципа на производство на прежди 
· Преглед на свойствата/характеристиките на преждите
Равномерност
Якост
Разтегливост
Еластичност
Усукване
Повърхностна структура
захващане
Обем
· Запознаване с видовете пресукана прежда и техните свойства 
Непресукани прежди
Пресукани прежди
· едностепенни
· многостепенни
· оплетени
Свойства/характеристики 
· Познаване на ефектите на преждите
Цвят
Материал
Структура 
· Познаване на обозначенията за финост на шивашките прежди 
Tex-системи
Метрично номериране
· Поглед върху взаимовръзката опаковка и употреба на шивашките прежди 
Форма на бобина
Форма на намотка
· Способност за оценкана функционалността на шивашките прежди 
Поведение при шиене
Поведение в самия шев
· Познаване модификациите на филаментните прежди и преждите от щапелни влакна
Стандарти
Нови разработки
· Финост на влакната и преждите 
· Обем
· Усукване 
· Готовност за избор на шивашки прежди за различни видове шевове и продукти
Структура на текстилните материали
Шивашка технология
Използване на продуктите
· Запознаване с принципа за производство на тъкани материали
· Способност за описване и излагане на конструктивните характеристики на сплитките 
Системи от нишки
Тъкачен принцип
Основни сплитки
· Запознаване с принципа за производство на трикотажни изделия
· Познаване на структурата на сплитките при кулирани и плетени изделия 
С една нишка
С основна нишка
Елементи на сплитката
Основни сплитки
· Запознаване с принципа за производство на нетъкани материали
Фазерни нетъкани материали
Смесени текстилни материали
· Разглеждане на взаимовръзката между конструкция и свойства/характеристики на структурата на текстилните материали 
· Способност за класифициране на структурата на текстилните материали в зависимост от техните характеристики и области на приложение 
Преработвателни характеристики
Потребителски характеристики
· Обозначения на материалите. Запознаване с видовете и значението на информацията за потребителите
Обозначаване на текстилните изделия
Знак за качество
· Марки
· Структура на текстилни повърхности. Познаване на разновидностите на основните сплитки и техни комбинации
Изменения
Шарени тъкани
· Познаване на видовете и отличителните белези на тъканите и допълнителните нишкови системи. Тъкани с многонишкови системи 
· Познаване на видовете и отличителните белези на крепирани тъкани
Креп прежда
Креп сплитка
Къдрав креп 
Комбинации
· Запознаване с принципите на изменение на схемата на бримките и на конструкцията на бримките
Вариации на гребенните отстояния 
Десенировки
Допълнителни нишкови системи
Интегрирани трикотажни материали 
· Запознаване с видовете и отличителните характеристики на структурата на текстилните повърхности със специални сплитки. Прекъснати текстилни повърхости
· Познаване на взаимовръзката мужду конструирането на текстилни структури  и техните свойства и характеристики 
Обработвателни характеристики
Потребителски свойства
· Способност за назоваване на стандартни текстилни повърхности и причисляване на съответните отличителни белези 
Търговски наименования
Отличителни белези
· Познаване на техническите принадлежности за производството и модните аксесоари
· Познаване на значението на помощните материали за шев по отношение на обработката и потребителската им стойност 
Хастари
Подлепващи материали 
Затварящи приспособления
Модни помощни материали за шев
· Запознаване с ориентираното към производството съчетаване на текстилните материали и помощните материали за шев
Изисквания
Възможности за използване
Аспекти на преработка
· Облагородяване на текстила
· Запознаване с целите на процесите на облагородяване
Потребителски характеристики
Икономически аспекти
Оптика
· Способност за обосноваване на необходимостта от облагородяване на текстила 
Физиологични аспекти на облеклото
Потребителски аспекти
· Способност по външния вид на стоката да се улови колорита
Икономически аспекти
Екологични аспекти
· Запознаване с взаимовръзката между физичните и химични изменения и тяхното влияние върху свойствата/характеристиките на текстилните изделия
Методи/технологии
Свойства/характеристики
Области на приложение
Отличителни белези
· Способност за оценка на методите за обогатяване
Мокра апретура
Суха апретура
Области на приложение

4.2 Познания за основните машини, технологии и методи, използувани при производство на облекло
· Машини за тегел с двоен бод
· Кетелмашини
· Специални машини
· Преглед на видовете, структурата и използването на шивашките системи 
· Охрана на труда
· Познаване на образуващите бода елементи и на техните функции 
Видове игли
Видове крачета
Видове транспортиране
· Приспособления за обтягане на конеца
· Образуване на бода
· Познаване на видовете бодове и на техните характеристики 
Двоен тегел
Кетен бодове 
Комбинации от бодове
· Способност за извеждане на областите на приложение от характеристиките на различните видове бодове 
Разход на конци
Поведение в шева
· Способност за идентифициране на причината/източниците на грешки 
Видове грешки
Отстраняване на грешки
Предотвратяване/избягване на грешки
· Познаване на допълнителните функции за машините за тегел с двоен бод и кетел машините с оглед оптимизиране на шивашкия процес 
Апарати и допълнителни приспособления
Сфери на прилложение
· Способност за четене на графични скици и класифициране по области на приложение 
Тип бодове
Изображения на шевовете
Символи
· Познаване на видовете гладачни устройства 
Ютия
Гладачна маса
Гладачна преса
· Познаване на физико-технологичните взаимовръзки при процесите на гладене в зависимост от вида на материала
Натиск
Температура
Видове пара
Време
· Способност за класифициране на дадено задание за гладене към съответната гладачна техника Гладачни техники
· -   Гладане
· -   Пресоване
· -  Доизглаждане
· Способност за причисляване към дадено задание за гладене на съотевтните помощни материали 
Основи
Форми
Подложки
· Способност за идентифициране на грешки при гладенето и фиксирането 
Видове грешки
Причини за грешките
Отстраняване на грешките
Предотвратяване/избягване на грешки
· Преглед на степените на механизация и автоматизация
Шивашки автомати, шивашки съоръжения
· Познаване на видовете системите за фиксиране и гладене
Преси за фиксиране, съоръжения за фиксиране
Гладачни съоръжения
· Запознаване с физико-технологичните взаимовръзки при процесите по фиксиране в зависимост от вида на материала
Натиск,температура,време
Изменение на формата
Подсилване
· Способност за разпознаване на грешки при фиксирането 
Видове грешки
Причини за грешките
Отстраняване Избягване на грешките
Избягване на грешки
· Познаване на оказващите влияние величини при подреждането на пластовете 
Вид материал
Опаковка на матерала
Графично изображение
Видове пластове
Видове подреждане
· Поглед върху подреждането на пластовете
Приспособления
Машини 
Автомати
· Поглед върху уредите и машините и в областта на кроячната техника и тяхното приложение 
Кроячни машини
Кроячни автомати
Щанци
Маркиращи уреди
Допълнителни устройства
· Запознаване с взаимовръзката между оптимизираното разкрояване и екологията. Степен на използване на материалите 
· Готовност за прилагане на разпоредбите за предотвратяване на злополуки на работните места за шиене, гладене и разкрояване
Източници на опасност
Предпазни средства
Защита на здравето
· Готовностза екологично и икономично използване на производствените средства
Грижа 
Поддръжка
Икономия на енергия

4.3 Познания за изготвяне на чертежи и конструиране
· Способност за графично/чертожно изобразяване и интерпретиране на техническите обработки на облеклата
Норми
Уреди
Видове линии
Оразмеряване
Мащаб
Поглед отгоре
Разрез
Шаблони
· Познаване основите на науката за пропорциите 
Пропорции на човешкото тяло
Мерки
Нормална фигура
Отклонения
· Преглед на структурата на различните системи за размери
Български системи за размери
Европейски размери
· Познаване на различните форми поли
Стандартни форми
Вариации
· Умение за изобразяване на изделията под формата на технически чертежи 
Поли
Поглед отпред
Поглед отзад
Детайлни чертежи
· Форми на полата
Детайли
Плисета
Клош
Рюшове
· Способност за конструиране на основни кройки за поли и документиране на техническите взаимовръзки при разкрояването 
Права пола
Пълен клош
· Способност за модифициране на основните кройки за поли 
Пола с плисета
Пола на парчета
Веревна пола
· Познаване на формите на горните части на дрехите и на панталоните
Стандартни форми
Вариации
· Умение за изобразяване на изделията под формата на технически чертеж 
Горни части, панталони
Поглед отпред
Поглед отзад
Детайлни чертежи
· Способност за изготвяне на скици:
Форми за блуза
Форми за панталон
Детайли:
Приспособления за закопчаване
Деколтета
Яки
Ръкави
· Способност за конструиране на основни кройки 
Горна част без пенсове
Ръкави
Яки 
Приспособления за затваряне
Разделитени шевове
Форми на ръкави
· Способност за модифициране на основни кройки.Използвани понятия
- Основна кройка
- Кройка на модела
- Конфекционна кройка
· Запознаване с изготвянето на набори от размери
Градиране
- Точки на градиране
- Преходни стойности
- Пречупване
· Познаване формите на облеклата
Стандартни форми
- Рокли
- Жакети
- Палта
- Комбинации
· Умение за изобразяване на изделията под формата на технически чертеж
Големи детайли
Рокли
Детайли
Стандартни форми
· Умение за изработване на скици за облекла
Детайли
Стандартни форми
Детайли
- Яки
- Ревери
- Джобове
Горна част с пенсове и вталяване
· Способност за модифициране на кройки за горни части 
· Способност за идентифициране на разкроените части и проверяването им за пълнота
Комплект шаблони
Грешки
· Способност за допълване конструкцията на дадена стандартна форма 
Добавки за шевовете
Маркировки
Надписи
· Способност за използване на аспектите за изготвяне на модел 
Типове телосложение
Силуети
Цветове
-  Цветни хармонии
-  Цветни контрасти
Материали
Продуктови групи
Целеви групи

4.4 Познания за електронна обработка на данните
· Основни познания за обработката на данни
Основи
Компютърни системи
· Запознаване с основните компоненти на устройство за електронна обработка на данни и тяхното взаимодействие 
Хардуер
Софтуер
Конструиране на кройки
Изображение на кройка
Графика
· Запознаване с ергономичното оформление на едно компютеризирано работно място
Разположение на: 
клавиатурата
монитора
височина на стола
височина на масата
ефект на заслепяване
· Запознаване с необходимостта от защита на данните
Закон за защита на данните
Гарантиране на данните(копиране BackUp)
Техническо подсигуряване на устройствата
· Способност за управление на устройство за електронна обработка на данните 
· Използване на подходящ софтуер
- Обработка на текстил
-  Конструиране на облекла
· Способност за конструиране и модифициране на основни кройки
Дребни детайли
Поли
Добавки за шевове
Маркировки
· Способност за конструиране на основни кройки
Горна част без пенсове
Яка
Ръкави
· Способност за модифициране на основни кройки
Горна част
- Приспособления за затваряне
- Плисета
- Изменение на ширините
- Ръкави
· Способност за изготвяне на набори от размери с помощта на компютърна апликация. Градиране
· Способност за окомплектоване на детайли от кройки за определен модел
Съгласуване на дължините и ширините съобразно дадения модел 
Водене на конеца
Маркиране
· Запознаване със структурата и значението на обработката на данни в предприятието 
Планиране на сроковете
Работа с формуляри
· Способност за модифициране на кройки с помощта на компютърни апликации
Модификации на горна част с пенсове
Съставяне на модел
Размери
Позиция на отделните части
Обусловени от материала критерии
· Способност за изработване на кройки
Използване на материала
Стандарт за качество
Видове кройки

4.5 Познания за специализирани изчисления
· Способност за прилагане на различни начини за изчисление в съответствие със специфичното задание
Просто тройно правило и изчисляване на проценти
Разход на материал
Изчисляване на времена
Изчисляване на трудови възнаграждения
· Способност за преобразуване и използване на използвани в съответната професия мерни единици 
Дължина
Площ
Време
· Способност за изчисляване на технологични фактически стойности
- Tex
- Nm
Тегло на изделието
Скорост на шиене
Разход на конци
Влакнести смеси
· Способност за анализ и оценка на графични изображения 
Изображения
Диаграми
Таблици
· Развитие на осъзнатост по отношение значението на резултатите от изчисленията 
Съпоставка
Екстраполация
· Способност за правене на производствено-технически изчисления
Линейно разпределение
Платки, кантове
Рюшове
Плисета
· Способност за изчисляване на материала в зависимост от ширината му
Форми на поли
Модни детайли
· Способност за различаване на различните форми за възнаграждение на труда и за изчисляването му 
Почасово възнаграждение
Обвързано с резултатите заплащане
- Заплащане на акорд
- Премиално заплащане на труда
· Способност за изчисляване на трудовите възнаграждения/ заплатите
Брутна заплата
Нетна заплата 
Основна заплата
- Добавки
- Отчисления
· Способност за изчисляване на материала в зависимост от ширината му 
Плисирана пола
Клоширана пола
· Умение за изчисляване на нормативното време и времето за изпълнение на поръчката 
Основно време
Време за разпределяне
Почивка
Време за настройка и техн. подготовка
Зададено време
Действително време
· Умение за изчисляване на разходите за заплати в производството
· Умения за изчисляване на разходи
Единични разходи
Общи разходи
· Способност за изчисляване цената на продукта. Калкулация на надценките

4.6 Познания по организация на предприятието
· Запознаване с организацията в индустриалните и занаятчийските предприятия
Структура
Устройство
Организация на процесите
· Запознаване със структурирането на едно предприятие и на работни системи с различна големина 
Отдели в шивашкото предприятие 
Обхват на отделите
Група от работни места
Работно място
Системни понятия
· Познания за формите на разделение на труда 
Видове разделение
Количествено разделение
· Запознаване с типовете производство
Единично производство
Серийно производство
· Познаване структурирането на един работен процес на работни кегменти с различна големина 
Работни сегменти
Технология
Метод на работа
Условия на труд
Начин на работа
· Познаване протичането на видовете процеси. Видове процеси, съотнесени към човека
· Запознаване с взаимовръзката между видовете процеси и нормовремена
Схеми на структуриране
Видове нормовремена
· Преглед на данните за организация на труда при отчитане на ергономичните аспекти. Задачи на ергономията

4.7 Познания по управление на качеството
· Запознаване със системата за управление на качеството
Структура
Цели
Задачи
Значение
· Запознаване с инструментите за управление на качеството
Входен контрол
Методи
Сравняване
Мострени серии
· Способност за изготвяне на сравнителен анализ между желано и съществуващо състояние в областта на качеството
Директиви за обработката
Допуски
· Споособност за изготвяне на анализ на грешките
Видове грешки
Причини за грешките
Отстраняване на грешките
Предотвратяване на грешки
· Познаване на сферите, които оказват влияние върху качеството на едно изделие 
Разработване напродукта
Технология
Комуникация
Екология
· Способност за оценяване на качествените характеристики на текстилни материали 
Поведение на материала
Автентичност
Стабилност на размерите
Дефекти
· Способност за определяне на съответстващи на производствения материал потребителски и обработвателни характеристики чрез анализ на текстилния материал 
Критерии за анализ
- Влакнест материал
- Прежди
- Повърхности
- Облагородяване
- Конструкция на облеклото
· Способност за оценяване на взаимовръзката между горен плат и помощни материали за производството, както и на самата обработка въз основа на една дреха 
Съчетаване на
- материали
- кройка
- техники за обработка
Физиология на облеклото
Икономически аспекти
Екологични аспекти
· Запознаване с оптимизирането на един продукт с оглед постигането на целта по отношение на качеството при намаляване на разходите 
Организация
Материал
Конструкция
Осигуряване прилягане на дрехата към даденото телосложение
Производство
Експедиция

4.8 Познания по организация на труда
· Запознаване с процеса на изготвяне на колекция 
Рамков план за изготвяне на колекцията
· Запознаване с документацията за дадена мостра 
Описание на формата
Списък с детайлите
Списък с необходимите материали
План за работа
Предварителна калкулация
· Запознаване с информацият, която се съдържа в производствения план 
Последователно подреждане на поръчките с  входни и изходни данни 
· Запознаване с начина на разработване на план за разпределение на работата въз основа на плана за работа 
Съгласуване на производителността–работен такт
Съгласуване на производителността в количествен и качествен аспект 
Обобщение на отделните стадии на различните процеси 
· Запознаване с въздействието напродължителността на производствения цикъл върху рентабилността на производството 
Управление на сроковете
Транспортни системи 
Документиране на данните за производството 


5. Ползи от дуалната система

Системата за дуално обучение доказа, че е един полезен инструмент както за самите хора, така и за бизнеса. Много работодатели виждат предлаганите стажове, като начин за предотвратяване на бъдещ недостиг на квалифицирани служители, който има вероятност да се появи в резултат на демографските промени. Опитът на Германия показва, че ползите от наемането на стажант/ чирак (по отношение на тяхната производителност) започва да надхвърля разходите за обучение от втората година след назначаването. Освен това, бившите стажанти са ценени, защото те вече са запознати с културата и процесите на организацията, което повишава и тяхната мотивация. Като цяло, на около 60% от бившите стажанти в Германия е предложена работа след завършване на обучението им.
Дуалната система на професионалното обучение се разглежда като една от най-ефективните професионални образователни системи, тъй като учениците се обучават в съответствие с реалните нужди на фирмите и развитието на квалифицирана работна сила се определя от индустрията. ДСО създава възможности за инвестиции в развитието на човешкия капитал за включващ растеж, за развитие на компетентностите на работната сила, изисквани от развиващите се ключови сектори на икономиката.
Обучаващият се е служител на компанията от началото на своето обучение и получава задачи според неговите нарастващи способности. Ако една компания има желание да сключи трудов договор със стажанта след приключване на участието в дуално обучение, компанията ще получи един служител, който познава работния процес на компанията. Обучаващите се могат да се възползват от знанията на по-опитни колеги и се развиват в реални условия. Поради това, те могат да преценят дали са в състояние и дали имат желание да работят тази работа. Освен това, обучаващият се печели пари от самото начало.
В компанията или цеха, обучаващите се усвояват умения за работа. Освен технически умения,  обучаемите придобиват навици за добра работа и умения за добро общуване с другите. Достъпът на обучаемите до експертизата, познанията и наличните ресурси и добре координирания инструктаж и по двете направления на обучение (учебно заведение и компания) гарантира качеството и подходящото обучение. Завършилите ДСО са екипирани с актуално и подходящо знание за работата, умения и нагласи, което ги прави силно конкурентни и "търсени" на пазара на труда.

5.1 Ползи за обучаващите се
Обобщавайки, предимствата за обучаващите се са в следните насоки:
· придобиване на практически твърди умения и професионален опит в областта на оборудването, работните методи и технологиите, реално използвани от предприятията;
· развитие на ключови меки професионални умения (т.е. за решаване на проблеми, управление на конфликти и водене на преговори, предприемачество, работа в екип, комуникация с клиентите и т.н.);
· получаване на информация за реалността на работата / професиите;
· "предимства за постъпване на работа" (в смисъл, че ежедневният контакт между работодатели и обучаващи се прави по-късно набирането на персонал много по-ефективно и по-евтино;
· фактът, че обучаващите се могат да получават заплата също е привлекателна опция за тях;

5.2 Ползи за бизнеса 
Участието на фирмите в изготвянето на учебния план помага да се гарантира, че работниците са обучени подходящо и качествено, в съответствие с потребностите на съответната индустрия. Оптималното използване на училищни и фирмени съоръжения и ресурси позволява допускането на повече стажанти – главно от бедните семейства, които нямат средства да посещават платени курсове за професионално обучение в професионални училища и центрове за обучение.
Много работодатели разглеждат организираните от тях стажове като възможност да се избегне недостигът на квалифициран персонал, който има вероятност да се появи, като се отчитат демографските процеси в България.
Изключително важна роля имат включващият характер на системата, намаляването на дела на отпадналите от училище и осигуряването на силни мерки за подкрепа на младите хора, които (по множество причини) се затрудняват да заемат стажантски позиции. Дуалната система се основава на високи стандарти за обучение, силен качествен контрол и постоянно развиване на учебния план с оглед посрещане на изискванията, произтичащи от пазара на труда. Една от видимите ползи от дуалната система е, че се окуражава ученето през целия живот.
Завършването на обучението в дуалната система е последвано от възможността за добре регулирано, последващо продължение на обучението. След определен брой години и натрупан професионален опит, бившите стажанти могат да преминат изпитите, позволяващи им да навлязат във висшето образование (стига да го искат). Последващо обучение и квалификации (в тяхната професионална област) са достъпни на бакалавърско и магистърско ниво, позволявайки допълнително надграждане на кариерните възможности.
Ползите от дуалната система за бизнеса са следните:
· Обучението е инвестиция в бъдещето на организациите.
· Ангажираност към развитието на човешкия капитал
· Осигурява си подходяща работна ръка
· Обучаваните усвояват специфичните умения, необходими на фирмата
· Спестява време и разходи за търсене и въвеждане в работата на новонаети служители
· Повишава се лоялността на персонала
· Получава данъчни облекчения и финансова подкрепа от държавата
· Повишава се корпоративния имидж на фирмата.

Този проект е финансиран с подкрепата на Европейската комисия.
Този интелектуален прадукт отразява само личните виждания на нейния автор и от Комисията не може да бъде търсена отговорност за използването на съдържащата се в нея информация

